# Jurnalul Oficial C 377A/9 no

| | ISSN 1977-1029 |
| --- | --- |
| Jurnalul Oficial
  al Uniunii Europene | C 377A |
| | |
| Ediţia în limba română | Comunicări şi informări | Anul 639 noiembrie 2020 |

ISSN 1977-1029

Jurnalul Oficial

al Uniunii Europene

C 377A

Ediţia în limba română

Comunicări şi informări

Anul 639 noiembrie 2020

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Comisia Europeană |
| 2020/C 377 A/01 | Direcția Generală BUGET — Publicarea unui anunț de post vacant pentru funcția de director general adjunct (Gradul AD 15) [Articolul 29 alineatul (2) din Statutul funcționarilor] — COM/2020/10397 | 1 |

Cuprins

Pagina

V   Anunţuri

PROCEDURI ADMINISTRATIVE

Comisia Europeană

2020/C 377 A/01

Direcția Generală BUGET — Publicarea unui anunț de post vacant pentru funcția de director general adjunct (Gradul AD 15) [Articolul 29 alineatul (2) din Statutul funcționarilor] — COM/2020/10397

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Comisia Europeană

| 9.11.2020 | RO | Jurnalul Oficial al Uniunii Europene | CA 377/1 |
| --- | --- | --- | --- |

9.11.2020

RO

Jurnalul Oficial al Uniunii Europene

CA 377/1

---

Direcția Generală BUGET

Publicarea unui anunț de post vacant pentru funcția de director general adjunct (Gradul AD 15)

[Articolul 29 alineatul (2) din Statutul funcționarilor]

COM/2020/10397

(2020/C 377 A/01)

Cine suntem

Direcția Generală Buget are aproximativ 530 de membri ai personalului și este formată din șase direcții, din care cinci se află la Bruxelles, iar a șasea are personal care își desfășoară activitatea atât la Bruxelles, cât și la Luxemburg.

DG Buget este serviciul central al Comisiei responsabil cu pregătirea și execuția bugetului UE pe întregul parcurs al ciclurilor anuale și multianuale, asigurând execuția bugetului de o manieră eficace și în deplină conformitate cu Regulamentul financiar. DG Buget răspunde, de asemenea, de cadrul juridic aplicabil execuției bugetului UE de către diferitele instituții, agenții și state membre, având un rol esențial în promovarea bunei gestiuni financiare și a unei culturi solide a performanței. În acest context, scopul DG Buget este acela de a se asigura că bugetul UE se materializează în rezultate concrete și aduce valoare adăugată politicilor Uniunii. În termeni generali, responsabilitățile și prioritățile politice ale DG Buget se bazează pe tratat și sunt definite pornind de la orientările politice ale președintei von der Leyen stabilite pentru Comisie pentru perioada 2019-2024.

În ceea ce privește postul vacant, DG Buget va juca un rol esențial în finanțarea sprijinului bugetar din partea Uniunii pentru planul de redresare al Uniunii în contextul crizei provocate de pandemia de COVID-19, prin extinderea operațiunilor actuale de împrumut și de credit în cadrul instrumentului SURE și în vederea finanțării diferitelor politici ale Uniunii Europene în etapa de recuperare și de redresare. O mai mare amploare, complexitate și importanță sub aspect politic a activităților de împrumut și de credit derulate de DG Buget (operațiunile financiare au o acoperire mai largă și includ și activități de gestionare a activelor) necesită sporirea corespunzătoare a guvernanței și supravegherii acestor activități.

Ce propunem

Postul de director general adjunct care va acționa ca punct focal pentru a asigura buna guvernanță și gestionarea eficace a riscurilor legate de activitățile (operațiuni de împrumut și de credit/financiare) derulate de direcția BUDG E.

Aceste activități trebuie realizate pe baza unor procese transparente și bine documentate, pentru a asigura executarea tranzacțiilor în modul cel mai avantajos pentru bugetul Uniunii și cu respectarea deplină a cerințelor etice și de reglementare. Riscurile legate de comportament și cele financiare, care reprezintă un risc semnificativ pentru bugetul Uniunii sau pentru reputația Comisiei, trebuie eliminate sau cel puțin identificate și atenuate de o manieră eficace. Comisia și personalul acesteia trebuie să acționeze, în orice moment, astfel încât să asigure compatibilitatea cu integritatea pieței și menținerea bunei reputații a Comisiei în ceea ce privește comportamentul corect și etic.

Aceste obiective necesită crearea unei capacități solide prin care să se asigure un control și o supraveghere independente asupra activităților de împrumut și de credit/operațiunilor financiare. Aceste responsabilități ar trebui să fie axate pe modelul unei funcții superioare de conducere având un mandat clar și competența de a interveni pentru a asigura procese adecvate de guvernanță și gestionare a riscurilor, de a susține standarde solide și de a lua măsuri pentru remedierea proceselor identificate sau a problemelor tranzacționale. Această funcție superioară de conducere ar trebui să fie independentă de conducerea executivă a direcției și să o poată trage la răspundere pe aceasta din urmă. În ceea ce privește cadrul de risc, directorul general adjunct va răspunde direct Comisarului responsabil de buget.

În mod special, Directorul general adjunct va avea următoarele sarcini:

| — | coordonarea punerii în aplicare a unor procese robuste de guvernanță pentru operațiunile de împrumut și de credit/financiare; |
| --- | --- |

—

coordonarea punerii în aplicare a unor procese robuste de guvernanță pentru operațiunile de împrumut și de credit/financiare;

| — | supravegherea conceperii unor procese solide de control/gestionare a riscurilor cu privire la toate aspectele esențiale (adoptarea și revizuirea manualelor, îmbunătățirea proceselor); |
| --- | --- |

—

supravegherea conceperii unor procese solide de control/gestionare a riscurilor cu privire la toate aspectele esențiale (adoptarea și revizuirea manualelor, îmbunătățirea proceselor);

| — | monitorizarea modului în care datoriile contingente care decurg din operațiunile financiare (inclusiv garanții bugetare) se încadrează în capacitatea bugetului Uniunii de a suporta riscurile aferente (compatibilitatea cu marja de manevră bugetară); |
| --- | --- |

—

monitorizarea modului în care datoriile contingente care decurg din operațiunile financiare (inclusiv garanții bugetare) se încadrează în capacitatea bugetului Uniunii de a suporta riscurile aferente (compatibilitatea cu marja de manevră bugetară);

| — | îndeplinirea funcției de director responsabil cu asigurarea conformității, pentru supervizarea punerii în aplicare cu rigurozitate și eficacitate a controalelor și pentru investigarea aspectelor care prezintă motive de îngrijorare legat de neconformitate în acest context; |
| --- | --- |

—

îndeplinirea funcției de director responsabil cu asigurarea conformității, pentru supervizarea punerii în aplicare cu rigurozitate și eficacitate a controalelor și pentru investigarea aspectelor care prezintă motive de îngrijorare legat de neconformitate în acest context;

| — | auditarea și examinarea tranzacțiilor individuale sau a tipurilor de tranzacții, incluzând aici atât verificările ex ante, cât și măsurile subsecvente plângerilor și/sau suspiciunilor exprimate. |
| --- | --- |

—

auditarea și examinarea tranzacțiilor individuale sau a tipurilor de tranzacții, incluzând aici atât verificările ex ante, cât și măsurile subsecvente plângerilor și/sau suspiciunilor exprimate.

Pentru realizarea acestor sarcini, directorul general adjunct va fi sprijinit de următoarele funcții:

| — | sectorul de gestionare a riscurilor pentru gestionarea activelor din cadrul BUDG.E1; |
| --- | --- |

—

sectorul de gestionare a riscurilor pentru gestionarea activelor din cadrul BUDG.E1;

| — | sectorul de gestionare a riscurilor pentru împrumut și credit din cadrul BUDG.E3; |
| --- | --- |

—

sectorul de gestionare a riscurilor pentru împrumut și credit din cadrul BUDG.E3;

| — | sectorul juridic din cadrul BUDG.E2 care va sprijini directorul general adjunct prin realizarea evaluării tuturor aspectelor legate de conformitate și prin acordarea de asistență juridică; |
| --- | --- |

—

sectorul juridic din cadrul BUDG.E2 care va sprijini directorul general adjunct prin realizarea evaluării tuturor aspectelor legate de conformitate și prin acordarea de asistență juridică;

| — | serviciul contabilitate din cadrul BUDG.E2 va sprijini directorul general adjunct prin furnizarea de informații contabile și sprijin cu privire la auditurile interne și externe; |
| --- | --- |

—

serviciul contabilitate din cadrul BUDG.E2 va sprijini directorul general adjunct prin furnizarea de informații contabile și sprijin cu privire la auditurile interne și externe;

| — | BUDG B2 va ajuta directorul general adjunct la evaluarea modului în care datoriile contingente se încadrează în capacitatea bugetului de a suporta riscurile financiare aferente și va furniza, la cerere, toate informațiile solicitate. |
| --- | --- |

—

BUDG B2 va ajuta directorul general adjunct la evaluarea modului în care datoriile contingente se încadrează în capacitatea bugetului de a suporta riscurile financiare aferente și va furniza, la cerere, toate informațiile solicitate.

Aceste funcții vor avea obligația de a aduce la cunoștința directorului general adjunct preocupările privind deficiențele legate de raportare și de gestionarea riscurilor sau cu privire la tranzacțiile individuale. Ele vor fi pe deplin la dispoziția directorului general adjunct pentru a ajuta la rezolvarea solicitărilor și vor acționa conform instrucțiunilor acestuia în toate chestiunile legate de mandatul său.

De asemenea, directorul general adjunct va prezida Comitetul pentru supravegherea riscurilor – Risk Oversight Committee (pentru operațiunile de împrumut și de credit/financiare), care se va întruni periodic pentru a analiza modul de funcționare a sistemului de guvernanță și a proceselor de gestionare a riscurilor. Comitetul va informa directorul general adjunct cu privire la modul în care pot fi îmbunătățite structurile și procesele și cu privire la identificarea riscurilor noi sau emergente.

De asemenea, directorul general adjunct va coprezida Consiliul pentru administrarea activelor – Asset Management Board și va prezenta, în cadrul deliberărilor consiliului, o perspectivă independentă și de gestionare a riscurilor.

Pe lângă aceste sarcini legate de activitatea de împrumut și de credit, directorul general adjunct va putea primi din partea Directorului general și alte responsabilități legate de gestionarea bugetului.

Profilul căutat (criterii de selecție)

Candidatul ideal este o persoană dinamică și cu o excelentă pregătire profesională, care trebuie să îndeplinească următoarele criterii de selecție:

| (a) | experiență într-o funcție de conducere, în special:






  — | abilitatea de a identifica problemele esențiale, de a lua inițiative și de a gândi strategic în perspectiva noilor evoluții financiare și politice, inclusiv noile priorități politice ale Comisiei; |
| --- | --- | --- |

(a)

experiență într-o funcție de conducere, în special:

—

abilitatea de a identifica problemele esențiale, de a lua inițiative și de a gândi strategic în perspectiva noilor evoluții financiare și politice, inclusiv noile priorități politice ale Comisiei;

| — | abordarea provocărilor noi de o manieră dinamică și orientată spre viitor, cuplată cu o motivare solidă și flexibilitatea de a se ocupa de mai multe probleme în același timp; |
| --- | --- |

—

abordarea provocărilor noi de o manieră dinamică și orientată spre viitor, cuplată cu o motivare solidă și flexibilitatea de a se ocupa de mai multe probleme în același timp;

| — | capacitatea de a coordona și motiva echipe de lucru înalt calificate pentru obținerea unor rezultate de înaltă calitate; |
| --- | --- |

—

capacitatea de a coordona și motiva echipe de lucru înalt calificate pentru obținerea unor rezultate de înaltă calitate;

| (b) | cunoștințe tehnice și experiență , în special:






  — | experiență solidă în domeniul public bancar, de preferat în cadrul organizațiilor internaționale; |
| --- | --- | --- |

(b)

cunoștințe tehnice și experiență , în special:

—

experiență solidă în domeniul public bancar, de preferat în cadrul organizațiilor internaționale;

| — | experiență concretă în identificarea și promovarea soluțiilor de îmbunătățire a funcționării administrațiilor publice sau a altor organizații; |
| --- | --- |

—

experiență concretă în identificarea și promovarea soluțiilor de îmbunătățire a funcționării administrațiilor publice sau a altor organizații;

| — | o bună înțelegere a cerințelor de control intern în astfel de medii; |
| --- | --- |

—

o bună înțelegere a cerințelor de control intern în astfel de medii;

| (c) | aptitudini de comunicare/negociere, în special:






  — | aptitudini excelente de relaționare pentru încurajarea muncii în echipă în vederea atingerii obiectivelor comune; |
| --- | --- | --- |

(c)

aptitudini de comunicare/negociere, în special:

—

aptitudini excelente de relaționare pentru încurajarea muncii în echipă în vederea atingerii obiectivelor comune;

| — | excelente competențe de comunicare și negociere și capacitatea de a acționa ca mediator în situații dificile; |
| --- | --- |

—

excelente competențe de comunicare și negociere și capacitatea de a acționa ca mediator în situații dificile;

| — | abilitate dovedită de a comunica în mod eficace și eficient cu toate părțile interesate din Comisie sau din afara sa și de a stabili relații de încredere cu acestea. |
| --- | --- |

—

abilitate dovedită de a comunica în mod eficace și eficient cu toate părțile interesate din Comisie sau din afara sa și de a stabili relații de încredere cu acestea.

Candidatul selectat ar trebui să dețină sau să fie în măsură să obțină o certificare a autorizării de securitate valabilă de la autoritatea națională de securitate din țara sa. Autorizarea de securitate reprezintă decizia administrativă emisă după finalizarea unei investigații de securitate efectuate de către autoritatea națională de securitate competentă în conformitate cu actele cu putere de lege și normele naționale aplicabile în materie de securitate, prin care se atestă că persoanei respective i se poate permite accesul la informații clasificate până la un nivel specificat. (Procedura necesară pentru obținerea autorizării de securitate poate fi demarată numai la cererea angajatorului, nu și la cererea candidatului.)

Criterii obligatorii (cerințe de eligibilitate)

Vor fi luați în considerare pentru etapa de selecție numai candidații care îndeplinesc, până la data-limită de depunere a candidaturilor, următoarele cerințe formale:

| — | Cetățenie: candidații trebuie să fie cetățeni ai unuia dintre statele membre ale Uniunii Europene. |
| --- | --- |

—

Cetățenie: candidații trebuie să fie cetățeni ai unuia dintre statele membre ale Uniunii Europene.

| — | Titlu sau diplomă universitară: candidații trebuie să aibă:






  — | fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin patru ani; |
| --- | --- | --- |

—

Titlu sau diplomă universitară: candidații trebuie să aibă:

—

fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin patru ani;

| — | fie un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin un an, atunci când durata normală a studiilor universitare respective este de cel puțin trei ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos). |
| --- | --- |

—

fie un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin un an, atunci când durata normală a studiilor universitare respective este de cel puțin trei ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos).

| — | Experiență profesională: candidații trebuie să aibă cel puțin 15 ani de experiență profesională postuniversitară (1) la un nivel la care pot avea acces pe baza calificărilor menționate anterior. |
| --- | --- |

—

Experiență profesională: candidații trebuie să aibă cel puțin 15 ani de experiență profesională postuniversitară (1) la un nivel la care pot avea acces pe baza calificărilor menționate anterior.

| — | Experiență într-o funcție de conducere: cel puțin cinci ani din experiența profesională postuniversitară trebuie să fi fost dobândiți într-o funcție de conducere la nivel înalt (2) într-un domeniu relevant pentru acest post. |
| --- | --- |

—

Experiență într-o funcție de conducere: cel puțin cinci ani din experiența profesională postuniversitară trebuie să fi fost dobândiți într-o funcție de conducere la nivel înalt (2) într-un domeniu relevant pentru acest post.

| — | Cunoștințe lingvistice: candidații trebuie să cunoască temeinic una dintre limbile oficiale ale Uniunii Europene (3) și satisfăcător o altă limbă oficială a Uniunii Europene. Comitetele de selecție vor verifica, în cadrul interviului (interviurilor), îndeplinirea de către candidați a cerinței privind cunoașterea satisfăcătoare a unei alte limbi oficiale a UE. În acest scop, interviul (sau o parte a acestuia) ar putea fi desfășurat în limba respectivă. |
| --- | --- |

—

Cunoștințe lingvistice: candidații trebuie să cunoască temeinic una dintre limbile oficiale ale Uniunii Europene (3) și satisfăcător o altă limbă oficială a Uniunii Europene. Comitetele de selecție vor verifica, în cadrul interviului (interviurilor), îndeplinirea de către candidați a cerinței privind cunoașterea satisfăcătoare a unei alte limbi oficiale a UE. În acest scop, interviul (sau o parte a acestuia) ar putea fi desfășurat în limba respectivă.

| — | Limita de vârstă: candidații trebuie să nu fi împlinit încă vârsta standard de pensionare, care pentru funcționarii Uniunii Europene corespunde sfârșitului lunii în cursul căreia persoana în cauză împlinește 66 de ani [a se vedea articolul 52 litera (a) din Statutul funcționarilor (4)]. |
| --- | --- |

—

Limita de vârstă: candidații trebuie să nu fi împlinit încă vârsta standard de pensionare, care pentru funcționarii Uniunii Europene corespunde sfârșitului lunii în cursul căreia persoana în cauză împlinește 66 de ani [a se vedea articolul 52 litera (a) din Statutul funcționarilor (4)].

În plus, candidații trebuie să își fi îndeplinit toate obligațiile care le revin în temeiul legislației privind serviciul militar; să prezinte garanțiile morale necesare exercitării atribuțiilor lor și să fie apți fizic pentru a-și exercita aceste atribuții.

Selecția și numirea

Directorul general adjunct va fi selectat și numit de Comisia Europeană în conformitate cu procedurile sale de selecție și recrutare [a se vedea: Documentul privind politica referitoare la înalții funcționari (5)].

În cadrul procedurii de selecție, Comisia Europeană instituie un comitet de preselecție. Acest comitet examinează toate candidaturile, efectuează o primă verificare a eligibilității și îi identifică pe acei candidați care au profilul cel mai potrivit în raport cu criteriile de selecție menționate mai sus, care pot fi invitați să susțină un interviu cu comitetul de preselecție.

În urma interviurilor respective, comitetul de preselecție își redactează concluziile și propune o listă de candidați care vor susține interviuri suplimentare cu Comitetul consultativ privind numirile (CCN) din cadrul Comisiei Europene. Comitetul consultativ privind numirile, luând în considerare concluziile comitetului de preselecție, va alege candidații care vor fi invitați la un interviu.

Candidații care sunt convocați pentru un interviu cu Comitetul consultativ privind numirile participă la probele centrului de evaluare, care se desfășoară pe parcursul unei zile întregi, sub supravegherea unor consultanți externi din domeniul recrutării. Pe baza rezultatelor interviului și a raportului centrului de evaluare, Comitetul consultativ privind numirile stabilește o listă restrânsă a candidaților considerați potriviți să exercite funcția de director general adjunct.

Candidații înscriși de Comitetul consultativ privind numirile pe lista restrânsă vor fi invitați la un interviu cu membrul (membrii) Comisiei responsabil(i) cu DG Buget (6) și cu un membru al Comisiei responsabil cu resursele umane și securitatea.

În urma acestor interviuri, Comisia Europeană adoptă decizia de numire.

Doar după ce autorizarea de securitate este acordată de statul membru vizat și procedura de acordare a autorizării este finalizată prin emiterea notei de informare obligatorie din punct de vedere juridic de către Direcția Securitate a Comisiei Europene, candidatul va putea avea acces la informații UE clasificate la nivelul CONFIDENTIEL UE/EU CONFIDENTIAL sau la un nivel superior și va putea participa la reuniunile la care se discută despre informații UE clasificate.

Din motive funcționale și pentru a finaliza procedura de selecție cât mai rapid posibil, atât în interesul candidaților, cât și al instituției, procedura de selecție se desfășoară numai în limba engleză și/sau în limba franceză (7).

Egalitatea de șanse

Comisia urmărește îndeplinirea obiectivului strategic privind egalitatea de gen la toate nivelurile de conducere până la finalul mandatului său curent și aplică o politică de promovare a egalității de șanse prin încurajarea candidaturilor care ar putea contribui la o mai mare diversitate, egalitate de gen și echilibru geografic global.

Condiții de încadrare în muncă

Salariile și condițiile de încadrare în muncă sunt prevăzute în Statutul funcționarilor (8).

Candidatul câștigător va fi recrutat ca funcționar cu gradul AD 15. Acesta va fi încadrat în treapta 1 sau 2 a gradului menționat, în funcție de durata experienței sale profesionale anterioare.

Candidații trebuie să aibă în vedere obligația menționată în Statutul funcționarilor conform căreia toți noii angajați trebuie să încheie cu succes o perioadă de probă de nouă luni.

Locul de desfășurare a activității este Bruxelles, unde se află sediul DG BUGET.

Independență și declarația de interese

Înainte de a-și prelua atribuțiile, directorul general adjunct va trebui să dea o declarație prin care se angajează să acționeze în mod independent în interesul public, precum și să declare orice interes care ar putea fi considerat ca aducând atingere independenței sale.

Procedura de depunere a candidaturii

Înainte de depunerea candidaturii, verificați cu atenție dacă îndepliniți toate cerințele de eligibilitate (din secțiunea „Criterii obligatorii”), în special cele privind tipurile de diplome, experiența profesională într-o funcție de conducere la nivel înalt și cunoștințele lingvistice cerute. Neîndeplinirea vreuneia dintre cerințele de eligibilitate duce la excluderea automată din procedura de selecție.

Dacă doriți să vă depuneți candidatura, trebuie să vă înscrieți prin internet pe site-ul web de mai jos și să urmați instrucțiunile cu privire la diferitele etape ale procedurii:

https://ec.europa.eu/dgs/human-resources/seniormanagementvacancies/

Trebuie să aveți o adresă de e-mail valabilă. Aceasta va servi pentru confirmarea înscrierii dumneavoastră și ne va permite să vă contactăm în cursul diferitelor etape ale procedurii. Prin urmare, vă rugăm să informați Comisia Europeană cu privire la orice modificare a adresei dumneavoastră de e-mail.

Pentru a vă finaliza candidatura, trebuie să încărcați un CV în format PDF și să completați online o scrisoare de intenție (de maximum 8 000 de caractere). CV-ul și scrisoarea dumneavoastră de intenție pot fi redactate în oricare dintre limbile oficiale ale Uniunii Europene.

După finalizarea înscrierii online, veți primi un e-mail de confirmare a înregistrării candidaturii dumneavoastră. Dacă nu primiți un e-mail de confirmare înseamnă că nu v-a fost înregistrată candidatura!

Vă atragem atenția asupra faptului că nu este posibil să urmăriți online evoluția candidaturii dumneavoastră. Veți fi contactat direct de Comisia Europeană cu privire la stadiul candidaturii dumneavoastră.

În cazul în care aveți nevoie de mai multe informații și/sau întâmpinați probleme tehnice, vă rugăm să trimiteți un e-mail la următoarea adresă: HR-MANAGEMENT-ONLINE@ec.europa.eu

Data-limită

Data-limită pentru înscriere este 7 decembrie 2020, ora 12.00 după-amiaza, ora Bruxelles-ului, iar înscrierea nu va mai fi posibilă ulterior.

Este responsabilitatea dumneavoastră să finalizați înscrierea online în timp util. Vă recomandăm cu insistență să nu așteptați până în ultimele zile ale perioadei de depunere a candidaturilor, întrucât traficul internet intens sau o problemă de conectare la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întregul proces. Odată expirat termenul-limită pentru efectuarea înscrierii, nu veți mai putea introduce niciun fel de date. Nu se acceptă înscrierile efectuate după data-limită.

Informații importante pentru candidați

Se reamintește candidaților că deliberările diferitelor comitete de selecție sunt confidențiale. Li se interzice candidaților sau oricărei alte persoane care acționează în numele lor să contacteze direct sau indirect membrii acestor comitete. În cazul în care aveți întrebări, adresați-vă secretariatului comitetelor respective.

Protecția datelor cu caracter personal

Comisia se va asigura că datele cu caracter personal ale candidaților sunt prelucrate în conformitate cu Regulamentul (UE) 2018/1725 al Parlamentului European și al Consiliului (9). Aceste dispoziții se aplică în special în ceea ce privește confidențialitatea și securitatea datelor respective.

---

(1)  Experiența profesională nu se ia în considerare decât dacă reprezintă o relație de muncă efectivă, definită drept muncă reală și autentică, efectuată în schimbul unei contraprestații monetare și în calitate de angajat (indiferent de tipul de contract) sau de prestator de servicii. Activitățile profesionale desfășurate cu fracțiune de normă vor fi calculate proporțional, pe baza procentajului dintr-o normă întreagă al orelor lucrate, dovedit printr-un certificat. Concediul de maternitate/concediul pentru creșterea copilului/concediul de adopție este luat în considerare dacă a avut loc în cadrul unui contract de muncă. Perioadele de lucru la un doctorat sunt asimilate cu experiența profesională, chiar dacă nu au fost plătite, însă pe o durată maximă de trei ani și cu condiția ca doctoratul să fi fost finalizat cu succes. Orice perioadă poate fi luată în considerare doar o singură dată.

(2)  În curriculum vitae, candidații trebuie să indice în mod clar, pentru toți anii în cursul cărora a fost dobândită experiența într-o funcție de conducere: 1. denumirea și natura funcțiilor de conducere deținute; 2. numărul de angajați avuți în subordine în perioada în care au deținut funcțiile respective; 3. dimensiunea bugetelor gestionate; 4. numărul de niveluri ierarhice superioare și inferioare; și 5. numărul de posturi existente la același nivel ierarhic cu cel al candidatului.

(3)  https://eur-lex.europa.eu/legal-content/RO/TXT/PDF/?uri=CELEX:01958R0001-20130701&qid=1408533709461&from=RO

(4)  https://eur-lex.europa.eu/legal-content/EN/TXT/PDF/?uri=CELEX:31962R0011&from=FR

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Cu excepția cazului în care membrul respectiv al Comisiei a delegat această sarcină altui membru al Comisiei, în conformitate cu Decizia Comisiei din 5 decembrie 2007 [PV(2007) 1811].

(7)  Comitetele de selecție se asigură că vorbitorii nativi ai acestor limbi nu vor beneficia de un avantaj necuvenit.

(8)  https://eur-lex.europa.eu/legal-content/RO/TXT/PDF/?uri=CELEX:01962R0031-20140701&from=RO

(9)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date (JO L 295, 21.11.2018, p. 39).

---